Gemeng Kiischpelt

D' ass eng vun den  lëtzebuergesche Gemengen. Se läit am Kanton Wolz. De Chef-lieu vun der Gemeng ass d'Uertschaft .

D'Gemeng ass de 14. Juli 2005 aus der Fusioun vun den deemolege Gemenge Kautebaach a Wëlwerwolz entstanen a besteet zanter dem 1. Januar 2006Loi du 14 juillet 2005 portant fusion des communes de Kautenbach et de Wilwerwiltz. Et ass eng vun deene Gemengen zu Lëtzebuerg, déi net den Numm vun enger Uertschaft droen: „de Kiischpelt“ heescht dee Streech, an deem d'Uertschafte vun der Gemeng leien.

 Numm 
Den Numm Kiischpelt kënnt vum däitsche Wuert „Kirchspiel“, wat op déi fréier Par vu Pënsch hiweist zu där d'Uertschaften Äischer, Draufelt, Lellgen, Pënsch, Siwwenaler a Wëlwerwolz gehéiert hunn.

Am Däitschen ass „Kirchspiel“, „Kirchsprengel“ oder „Kirchensprengel“ d'Wierkungsgebitt vun engem Geeschtlechen. De „Sprengel oder Aspergil“ ass d'Wäiwaasseschbiischt mat där geseent gëtt.

 Uertschaften a Lieu-diten an der Gemeng 
 Uertschaften an der fréierer Gemeng Kautebaach:
 Alschent
 Kautebaach
 Mäerkels
 Uertschaften an der fréierer Gemeng Wëlwerwolz:
 Äischer
 Lellgen
 Pënsch
 Wëlwerwolz
 Häff a Lieu-diten an der fréierer Gemeng Kautebaach:
 Koenerhaff
 Schëttbuerg-Schlass
 Schëttbuerg-Millen

 Geschicht 
D'Gemeng Kiischpelt ass den 1. Januar 2006, op Basis vum Gesetz vum 14. Juli 2005, aus der Fusioun vun der Gemeng Wëlwerwolz (mat den Uertschafte Wëlwerwolz, Äischer, Lellgen a Pënsch) an der Gemeng Kautebaach (mat den Uertschafte Kautebaach, Alschent a Mäerkels) entstanen.

Entwécklung vun der Awunnerzuel

Wopen
D'Gemeng Kiischpelt huet keen eegene Wopen. Beim Fusiounsgesetz ass keen ernimmt, an no der Fusioun huet d'Gemeng sech net ëm en neie Wope beméit. Déi zwéi Wope vun de fréiere Gemenge sinn dohier am Gebrauch bliwwen.
De Wope vu Kautebaach setzt sech zesummen aus Elementer vun de Wope vun de Grofe vu Wolz (d'or au chef de gueules), aus dem Wope vum Hellege BernardArmorial communal du Grand-Duché de Luxembourg, Säit 141. (de sable à la bande échiquetée d'argent et gueules), dee Patréiner vun der Par ass, a gläichzäiteg sollen d'Schachfelder drun erënneren datt zu Mäerkels eng Famill Schaack Här a Meeschter war (échiqueté d'or et de gueules)
Beschreiwung aus dem Mémorial am Originaltext:
 D'or à la hache d'armes en pal de gueules, accostée de deux poissons adossés de sable, au chef échiqueté d'argent et de gueules.
De Wope vu Wëlwerwolz setzt sech zesummen aus Elementer vun de Wope vun de Grofe vu Wolz, aus deem vum This de Wilwerwiltz (croix recercléé en chef et en pointe), deem vun den Häre vun Äischer (fascé d'or et de gueules au lion de sable brochant), an aus deem vun den Häre vu Boukels, déi och Meeschter zu Pëntsch an zu Wëlwerwolz waren (d'azur à quatres étoiles à six rais) [Email onbekannt].
Beschreiwung aus dem Mémorial am Originaltext:
De gueules à la croix alésée, recerclée en chef et en pointe, pattée aux flancs, cantonnée de quatres étoiles à cinq rais du même; au chef d'or au lion issant de sable.

Politik
Buergermeeschteren
 virdrun: kuckt Gemeng Kautebaach a Gemeng Wëlwewolz
 2006 - 2017: Armand Mayer
 zanter 2017: Yves Kaiser

 Kuckeswäertes 
 Beach Days am Kiischpelt zu Wëlwerwolz all éischte Weekend am August
 Konschtfestival zu Lellgen um Nationalfeierdag
 Kierchen: Besonnesch kuckeswäert sinn d'Kierchen aus der Gemeng wéinst hirem Mobilier an hirer Architektur: Pënsch (Mobilier, Uergel, Klacken), Wëlwerwolz (Uergel, Klacken), Alschent (Mobilier), Lellgen (Architektur, Mobilier, Biller), Mäerkels (Mobilier). Ganz schéi sinn awer och d'Kierche vun Äischer, Draufelt a Siwwenaler (Pënscher Par).
 D'Rackés Millen zu Äischer (kann iwwer den S.I. Munzen besichtegt ginn)
 Lellgen als Duerf, en typescht a kuckeswäert Musterduerf aus dem Éislek
 Lohrblummen (Ouschterblumm, Narzissen) zur Ouschterzäit am "Loohr" bei Lellgen, am Dall vun der Lellgerbaach.
 De Kiischpelter Sonnekrees, de Konfluenzpunkt wou de 50. Breedegrad de 6. ëstleche Längegrad schneit.

 Interkommunal Syndikater 
D'Gemeng Kiischpelt ass Member vu follgenden interkommunale Syndikater:
 DEA
 Parc Naturel de l'Our
 SCHOULKAUZ
 SIDEC SIDEN
 SIGI
 SIVOUR
 SYVICOL

 Literatur 
Bosseler, Nicolas: Kautenbach Merkholtz - Alscheid, der Kohnerhof und die Schüttburg auf ihrem schicksalhaften Weg durch die Jahrhunderte, Gemeng Kautebaach 1978.
Michel Schmitt: Kiischpelt: die Kirchen und Kapellen im Pfarrverband Den Text ass vum Michel Schmitt, d'Fotoe vum Andreas Lechtape, Regensburg: Schnell & Steiner, 2003. - 32 Säiten.: ill. ; 17 cm (Schnell, Kunstführer; Nr 2545), Bibliogr.
Geimer, Alwin; Schmit, Charel: Kiischpelt - "Land der Lohhecken". Duerstellung vun den natiirlechen Attraktiounen, dem kulturelle Patrimoine an de sozio-kulturellen Initiativen aus dem Kiischpelt In: Theisen, Robert (éd.) Kulturführer Luxemburg. Band 2. S.100-107. Lëtzebuerg 2007.(éditions Ilôts)

 Kuckt och 
 Naturpark Our
 Islek ohne Grenzen EWIV
 Kiischpelter Cartoonale

 Lëscht vun de Lëtzebuerger Gemengen
 Entwécklung vun der Gemengenzuel zu Lëtzebuerg

 Um Spaweck 

 Websäit vun der Gemeng Kiischpelt
 D'Gemeng Kiischpelt op der Websaït vum Syvicol
 Syndicat d'Initiative Kiischpelt
 Jeunesse Kiischpelt
 Nightlife am Kiischpelt
 Webwalking am Kiischpelt
 Websäit vun der "Quiltgrupp Kiischpelt"

Kiischpelt
Kategorie:Kanton Wolz